钦定古今图书集成/明伦汇编/人事典/第081卷 > 淮南子 > 《天文训》
## 钦定古今图书集成/明伦汇编/人事典/第081卷 > 淮南子 > 《天文训》

物类相动，本标相应。故阳燧见日，则燃而为火，方诸
见月，则津而为水。虎啸而谷风至，龙举而景云属，麒
麟斗而日月食，鲸鱼死而彗星出，蚕珥丝而商弦绝，
贲星坠而勃海决。人主之情，上通于天，故诛暴则多
飘风，枉法令则多虫螟，杀不辜则国赤地，令不收则
多淫雨。